ธอส.ยืดแจกของขวัญปีใหม่
ธอส.ขยายเวลารับเงินโครงการของขวัญปีใหม่ 1,000 บาท ที่เหลืออีกกว่า 1 แสนราย ถึงสิ้นเดือน ก.พ.นี้
7 ก.พ. 2561

ธอส.ขยายเวลารับเงินโครงการของขวัญปีใหม่ 1,000 บาท ที่เหลืออีกกว่า 1 แสนราย ถึงสิ้นเดือน ก.พ.นี้นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า หลังจากที่ประชุมคณะรัฐมนตรี (ครม.) วันที่ 26 ธ.ค. 2560 มีมติอนุมัติโครงการของขวัญปีใหม่ 2561 เพื่อส่งเสริมวินัยทางการเงินสำหรับลูกค้า ธอส. ผู้มีรายได้น้อย ที่มีวินัยทางการเงินในการผ่อนชำระเงินกู้ของลูกค้า พร้อมส่งมอบความสุขให้กับประชาชน กระตุ้นกำลังซื้อ และให้เกิดการใช้จ่ายหมุนเวียนในระบบเศรษฐกิจ โดย ธอส.จะมอบของขวัญปีใหม่จำนวน 1,000 บาท ให้แก่ลูกค้า (ผู้กู้หลัก) และทุกบัญชีต้องปฏิบัติตามเงื่อนไขที่ธนาคารกำหนดทั้งนี้ ล่าสุดพบว่ามีลูกค้าที่ปฏิบัติตามเงื่อนไขมารับของขวัญปีใหม่แล้วจำนวน 5.51 หมื่นราย หรือคิดเป็นจำนวนเงินที่ลูกค้ามีโอกาสนำไปใช้จ่ายหมุนเวียนในระบบเศรษฐกิจกว่า 55 ล้านบาท และเพื่อเป็นการเพิ่มโอกาสให้แก่ลูกค้าของ ธอส.ที่มีสิทธิได้รับของขวัญปีใหม่จากธนาคารอีก 1.09 แสนราย แต่ยังไม่เข้ามาติดต่อรับของขวัญปีใหม่ภายในระยะเวลาที่กำหนด ธนาคารจึงขยายระยะเวลาติดต่อขอรับเงินโครงการของขวัญปีใหม่ 2561 จากกำหนดเดิมสิ้นสุดถึงวันที่ 31 ม.ค. 2561 ไปจนถึงวันที่ 28 ก.พ. 2561สำหรับลูกค้า (ผู้กู้หลัก) ที่จะได้รับของขวัญปีใหม่จำนวน 1,000 บาทนั้น ทุกบัญชีต้องปฏิบัติตามเงื่อนไขที่ธนาคารกำหนด ประกอบด้วย วงเงินกู้ทุกบัญชีภายใต้หลักประกันเดียวกันไม่เกิน 1 ล้านบาท ตั้งแต่วันทำสัญญากู้เงินกับธนาคาร ไม่เป็นหรือไม่เคยเป็นหนี้ที่ไม่ก่อให้เกิดรายได้ (เอ็นพีแอล) มีประวัติการผ่อนชำระหนี้ดีย้อนหลัง 48 เดือน เป็นปกติสม่ำเสมอไม่น้อยกว่าเงินงวดที่ธนาคารกำหนด และตรงตามกำหนดเวลาชำระทุกเดือน และต้องชำระเงินงวดของเดือนธ.ค. 2560 ในระหว่างวันที่ 1-31 ธ.ค. 2560